དཔལ་ལྡན་འཆི་མེད་རྟག་པའི་རྡོ་རྗེ་དང་རྡོ་རྗེ་སེང་གེའམ་ཨ་ཇ་ཡང་སྲས་གཉིས་ཀྱི་སྐུ་རིང་ལ་གསང་བདག་བློ་གཏེར་དབང་བོས་ཕྱོགས་བསྒྲིགས་གནང་བའི་རྒྱུད་སྡེ་ཀུན་བཏུས་དང་།ཀུན་མཁྱེན་གོ་རིམས་པའི་བཀའ་འབུམ།རོང་སྟོན་ཤྰཀྱ་རྒྱལ་མཚན་གྱི་གསུང་སྐོར།གཡག་སྟོན་སངས་རྒྱས་དཔལ་གྱི་གསུང་འབུམ།རྗེ་བློ་བཟང་གྲགས་པའི་གསུང་འབུམ།དྭགས་པོའི་བཀའ་འབུམ།ཐོགས་མེད་བཀའ་འབུམ།ལམ་འབྲས་རྣམ་འགྲེལ་དང་བཅས་པ་པར་དུ་བརྐོས།དེ་དག་ལས་རྒྱུད་སྡེ་ཀུན་བཏུས་ནི།སྨན་ཤོད་རྫོང་སར་ཆོས་གྲྭ་ཆེན་མོ་རུ་སྤྱི་ལོལོ་ནས་གསང་བའི་མཛོད་བསྡུས་ཤིང་གཏན་ལ་ཕབ།མེ་ཕག་ལོ་ནས་པར་དབུ་བཙུགས་ཏེ་སྡེ་སྣོད་རབ་འབྱམས་པ་ཐུབ་བསྟན་ལེགས་བཤད་བཟང་བོ་དང་།སྐྱོ་མདའ་གྲུ་བླ་ངག་དབང་ཆོས་འཛིན།ནང་ཆེན་གཙང་མདའི་སློབ་དཔོན་མཁས་གྲུབ་རྒྱ་མཚོ་སོགས་ཀྱིས་པར་གཞི་བྲིས།གནས་ལྔ་རིག་པའི་ཞུ་ཆེན་ལྷག་བསམ་བསྟན་པའི་རྒྱལ་མཚན།རྗེ་མཁྱེན་བརྩེའི་དྲུང་ཆེན་འཇམ་དབྱངས་ལེགས་པའི་བློ་གྲོས།དཀོན་མཆོག་རྒྱལ་མཚན།ཕུན་ཚོགས་རྒྱལ་མཚན།འཇམ་མགོན་བློ་གཏེར་དབང་བོ་དང་།གདོང་ཀཾ་ཁྲི་རིན་པོ་ཆེ་སོགས་ཀྱིས་ཞུ་དག་མཐར་ཕྱིན་པ་མཛད་ཅིང་།གདོང་ཀཾ་ཁྲི་རིན་པོ་ཆེ་ངག་དབང་དམ་ཆོས་རྒྱ་མཚོས་དཀར་ཆག་བསྒྲིགས་ནས་ཆུ་འབྲུག་ལོར་ལེགས་གྲུབ་བྱུང་བ་དེ་དག་པར་ཁང་ཆོས་མཛོད་ཆེན་མོར་བཞུགས་སུ་གསོལ་བ་ཡིན་ནོ།།